alexandrainst/scandi-wiki huggingface dataset:
Reyðarfjörður

Reyðarfjörður er kaupsstaður á Austfjörðum og dregur nafn sitt af samnefndum firði. Þorðið hét upphaflega Búðareyri, en er nú kallaður Reyðarfjörður. Árið 2019 var íbúafjöldi um 1.350 (Hagstofa). Reyðarfjörður er hluti af sveitarfélaginu Fjarðabyggð. Hafnaraðstaða er mjög góð í firðinum frá náttúrunnar hendi. Álver Alcoa-Fjarðaráls er í firðinum.

Stutt er í næstu byggðarkjarna; 13km á Eskifjörð, þar sem keyrt er yfir Hólmaháls; 18km á Fáskrúðsfjörð ef keyrt er í gegnum Fáskrúðsfjarðargöngin, sem voru tekin í notkun árið 2005; og 32km í Egilsstaði.

 

Fjarðabyggð
Íslensk sjávarþorp
Gásfuglar

Gásfuglar (fræðiheiti: Anseriformes) eru ættbálkur um 300 tegunda fugla sem skiptast í þrjár ættir: hornagldaætt (Anhimidae), skjógæsaætt (Anseranatidae) og andaætt (Anatidae), sem inniheldur meðal annars gæsir, svani og endur.
Kvíðaraskanir

Kvíðaraskanir eru flokkur geðrænna truflana, geðraskana, sem nær yfir nokkur kvíðavandamál (kvíði, fóbía, hræðsla).

Það sem greinir þá að sem þjást af kvíðaröskunum, frá þeim sem ekki þjást af þeim, eru nokkur atriði. Þar vegur þyngst hversu sterkur kvíðinn er, hversu erfitt er að losna við hann, hversu oft og lengi hann er til staðar og hversu mikil áhrif hann hefur á daglegt líf manna.

Kvíðaraskanir eru oft lamandi eða heftandi vandamál sem koma aftur og aftur, en þær geta skotið upp kollinum eftir ákveðinn atburð eða verið viðloðandi frá bernsku. Þær eru líklegar til að skjóta upp kollinum á tímum mikils álags.

Flestir geta eflaust séð sjálfan sig í einhverjum kvíðaröskunum af og til. Þannig eru það fæstir sem geta komið algerlega afslappaðir fram á mannamótum, sérstaklega ef þeir eiga að halda ræðu. Flestir finna án efa til kvíða yfir engu sérstöku einstaka sinnum, sérstaklega ef undanfarinn tími hefur falið í sér mikla streitu. Kvíðaköst eru einnig ekkert sérstaklega óalgeng. Flest okkar upplifa auk þess ákveðna áráttu af og til, sérstaklega sem börn. Líta má á hjátrú sem einhvers konar áráttu, s.s. að ganga ekki undir stiga, eða að ganga aðeins á hellum, ekki á mótum þeirra. Sömuleiðis athuga margir á hvort þeir hafi lokað útidyrahurðum eða gluggum þegar þeir fara að heiman, eða kanna margoft hvort þeir hafi póstlagt bréf þegar þeir muna ágætlega eftir því að hafa farið á pósthús. Að auki geta sumir einstaklingar upplifað endurteknar og nánast uppáþrengjandi hugsanir, oft kynferðislegar eða sem tengjast ofbeldi.
Líkt og áður segir er allt ofantalið talið vera hluti af okkur sem manneskjum, þetta eru aðferðir líkamans til að búa okkur undir erfiða tíma og sennilega að gera okkur hæfari til að sinna daglegu lífi.

Gerðir kvíðaraskanna 
Samkvæmt DSM-handbókinni, sem er yfirleitt notuð þegar rætt er um geðræna kvilla og sjúkdóma, eru kvíðaraskanir m.a. eftirtaldir kvillar:

 Almenn kvíðaröskun
 Áráttu-þráhyggjuröskun
 Felmtursröskun
 Félagsfælni
 Fælni

Meðferð 
Almennt er hugræn atferlismeðferð talin æskilegasta meðferðin en lyf eru einnig notuð, aðallega þunglyndislyf og róandi lyf.

Heimildir 
 

Klínísk sálfræði
Kvíðaraskanir
Súmer

Súmer er í dag, hugtak notað um suðurhluta Mesópótamíu — u.þ.b. sama landsvæði og Írak spannar — þar sem fornu borgirnar Uruk, Úr, Eridu, Kisj, Lagash og Nippur eru.  Elstu fornleifar gefa til kynna að Súmerar (fólkið í Súmer) hafi hafið búsetu þar fyrir allavega 7000 árum, sum fornleifagögn gefa til kynna að Súmerar hafi komið úr austri, frá Íran eða Indlandi.  Uppruni Súmera er þó óstaðfestur.  Elstu fleygrúnir sem fundist hafa eru frá um 3500 f.kr. og eru taldar uppfinning Súmera.

Mesópótamía
Efrat

Efrat (gríska Euphrates; fornpersneska Ufrat; aramíska Prâth eða Frot; arabíska Al-Furat eða الفرات; tyrkneska Fırat; forn-assýríska Pu-rat-tu) er vestari áin af þeim tveim sem mynda ársléttuna sem kölluð er Mesópótamía, hin áin er Tígris.

Mesópótamía
Fljót í Sýrlandi
Fljót í Tyrklandi
Fljót í Írak
Nanó

Nanó (n) er smækkunarforskeyti í SI mælikerfinu og táknar einn milljarðarsta eða 10-9.  Nanó er oft notað í mælingum á stærðum tengdum raftækjum og tölvum.  Stundum er talað um nanótækni eða dvergtækni þegar talað er um tækni sem er afar smá í smíðum.  Nanó er komið úr grísku (νάνος) og þýðir dvergur.

SI forskeyti

simple:Nano-
Eyjólfur Kjalar Emilsson

Eyjólfur Kjalar Emilsson (fæddur 1953) er íslenskur heimspekingur og prófessor í heimspeki við háskólann í Osló í Noregi og Háskólann á Bifröst.

Menntun 
Að loknu stúdensprófi hóf Eyjólfur nám við Háskóla Íslands þar sem hann nam heimspeki, frönsku og grísku. Eyjólfur brautskráðist árið 1977. Lokaritgerð hans til B.A.-prófs fjallaði um samræðuna Gorgías eftir Platon. Þá hélt Eyjólfur til Bandaríkjanna í framhaldsnám. Eyjólfur nam fornaldarheimspeki við Princeton University og lauk þaðan doktorsprófi árið 1984. Doktorsritgerð Eyjólfs fjallaði um kenningar Plótínosar um skynjun.

Störf 
Árið 1984 sneri Eyjólfur heim til Íslands og kenndi heimspeki við Háskóla Íslands. Hann varð lektor og loks dósent en árið 1993 flutti hann til Noregs sem gistikennari. Árið 1995 tók hann við prófessorsstöðu í fornaldarheimspeki við háskólann í Osló.

Eyjólfur Kjalar fæst einkum við platonisma, nýplatonisma og platonska hefð en hefur einnig fengist við forvera Sókratesar og skrifað um Descartes svo eitthvað sé nefnt.

Þýðingar 
Eyjólfur hefur verið mikilvirkur þýðandi og hefur þýtt yfir á íslensku m.a. Gorgías, Ríkið og Samdrykkjuna eftir Platon, Um fegurðina eftir Plótínos og brot eftir forvera Sókratesar. Hann hefur einnig þýtt Fræðarann eftir Platon yfir á norsku.

Helstu ritverk 
 Litrík forneskja (Reykjavík: Háskólaútgáfan, væntanleg).
 Plotinus on Intellect (Oxford: Oxford University Press, 2007). ISBN  0-19-928170-X
 Plotinus on Sense Perception: A Philosophical Study (Cambridge: Cambridge University Press, 1988). ISBN 0-521-32988-4

Heimild 
  (ekki lengur aðgengileg)

Tenglar 
 Vefsíða Eyjólfs Kjalars Emilssonar 

Eyjólfur Kjalar
Íslenskir heimspekingar
Íslenskir þýðendur
Svavar Hrafn Svavarsson

Svavar Hrafn Svavarsson (fæddur 1965) er íslenskur heimspekingur og fornfræðingur og prófessor í heimspeki við Háskóla Íslands.

Menntun 
Svavar Hrafn lauk stúdentsprófi af eðlisfræðideild Menntaskólans í Reykjavík árið 1984. Hann nam almenna bókmenntafræði, heimspeki, forngrísku og latínu við Háskóla Íslands og lauk þaðan B.A.-prófi árið 1989. Þaðan hélt Svavar til Bandaríkjanna þar sem hann stundaði framhaldsnám í fornaldarheimspeki við Harvard-háskóla í Cambridge í Massachusetts. Svavar Hrafn lauk doktorsgráðu frá Harvard í heimspeki og klassískum fræðum árið 1998. Doktorsritgerð Svavars hét Tranquility of Sceptics: Sextus Empiricus on Ethics og fjallaði um efahyggju Sextosar Empeirikosar. Leiðbeinandi Svavars var Gisela Striker.

Störf 
Árin 1995-1997 kenndi Svavar Hrafn latínu við Menntaskólann í Reykjavík. Hann var einnig stundakennari og síðar aðjúnkt við Háskóla Íslands þar sem hann kenndi grísku og latínu. Árið 2005 varð Svavar lektor í heimspeki við Háskóla Íslands. Hann hefur einnig umsjón með námi í klassískum fræðum sem byrjað var að kenna sem aukagrein til B.A.-prófs árið 2005 og er forstöðumaður Heimspekistofnunar Háskóla Íslands.

Svavar fæst einkum við heimspeki fornaldar, aðallega heimspeki Platons, Aristótelesar og helleníska heimspeki. Hann hefur þó einnig fengist við bókmenntasögu fornaldar og arfleifð klassískrar menningar í nútímanum.

Svavar Hrafn hefur þýtt tvö verk eftir Aristóteles, 1. bók Frumspekinnar og Siðfræði Níkomakkosar. Hann var ritstjóri Skírnis, tímarits Hins íslenzka bókmenntafélags árin 2000-2005 ásamt Sveini Yngva Egilssyni.

Heimild

Tengill 
 Klassísk fræði við Háskóla Íslands.

Svavar Hrafn
Íslenskir fornfræðingar
Íslenskir heimspekingar
Íslenskir þýðendur
Ritstjórar Skírnis
Aktiníð

Aktiníð eru hópur 15 frumefna, frá aktin til lawrensín, með sætistölurnar 89 til 103. Aktiníðahópurinn er nefndur eftir aktíni. Allir aktiníðar aðrir en lawrensín eru f-blokkar frumefni. Til eru aðrar framsetningar á aktiníðahópnum annaðhvort eru án aktíns eða lawrensíns.

Ólíkt lantaníðum eru aktiníð ekki jafn efnafræðilega lík hvort öðru. Til dæmis eru oxunarstig þeirra mun fjölbreyttari og í upphafi olli það ágreiningi um hvort aktín, þórín og úran væru frekar d-blokkar frumefni. Öll aktiníð eru geislavirk.

Aktín, þórín og úran eru einu aktiníðin sem koma fyrir náttúrulega í skorpu jarðar. Öll hin voru framleidd á tuttugustu öldinni með ýmsum kjarneðlisfræðilegum aðferðum. Sá helmingur hópsins sem hefur hærri sætistölur, frá og með plútoni, hefur gríðarlega stuttan helmingunartíma.

Efnaflokkar
Lota (lotukerfið)

Lota er nafn yfir raðir efna í lotukerfinu. 

Fjöldi rafeindahvela í hverju frumefni segir til um í hvaða lotu það tilheyrir. 

Frumefni sem eru nálægt hverju öðru í sama flokki hafa yfirleitt svipaða efnafræðilega eiginleika, þó svo að massi þeirra sé mjög misjafn. Frumefni sem að eru nálægt hverju öðru í sömu lotu, hafa svipaðann massa en mismunandi efnafræðilega eiginleika.

Tengt efni 
 Frumefni í lotu 1
 Frumefni í lotu 2
 Frumefni í lotu 3
 Frumefni í lotu 4
 Frumefni í lotu 5
 Frumefni í lotu 6
 Frumefni í lotu 7
Nintendo World Cup

Nintendo World Cup (熱血高校ドッジボール部 サッカー編) er tölvuleikur fyrir Game Boy.

Í leiknum eru þrettán landslið sem reyna að vinna heimsmeistaratitilinn. Liðin eru Argentína, Bandaríkin, Brasilía, England, Frakkland, Holland, Ítalía, Japan, Kamerún, Mexíkó, Rússland, Spánn, og Þýskaland.

Við upphaf hvers leiks verða leikmenn að velja lið og raða leikmönnum á leikvöllinn. Liðið er skipað markmanni, tveimur varnarmönnum, fyrirliðanum (sem leikmaður stjórnar) og tveimur framherjum.

Fjórir mismunandi vellir eru í boði:
Gras: Völlurinn er til fyrirmyndar, hefðbundinn knattspyrnuleikvangur.
Grjót: Ef að leikmaður dettur, mun það taka hann tíma að jafna sig.
Sandur: Það hægir umtalsvert á leikmönnum.
Svell: Rennitæklingar eru stórhættulegar.

Ýmis brögð eru til við markaskorun. Hægt er að nota hjólhestaspyrnu sem ómögulegt er að stoppa.

Við lok hvers unnins leiks er lykilorð sýnt, það gerir leikmanninum kleyft að komast aftur á það stig síðar meir.

Leiknum er lokið ef að leikur endar í jafntefli eða tapast.

Ef þú vinnur úrslitaleikinn fagnar liðið og fyrirliðinn tekur við bikarnum.

Þessi leikur er einnig til fyrir NES og nefnist þar Nintendo World Cup.

Tölvuleikir fyrir Game Boy
Tölvuknattspyrnuleikir
Sleppitúr

Sleppitúr kallast sú hefð hestamanna að ríða hrossum sínum í sumarhagann og er þeim þar sleppt á gras eftir innistöðu vetrarins. Oft fara margir hestamenn saman, t.d. heilu hestamannafélögin og gera þá stærri ferð úr sleppitúrnum.

Hestamennska
Ares

Ares (gríska Áρης) er stríðsguðinn í grískri goðafræði. Hann var einn af Ólympsguðunum tólf.

Grískir guðir
Ólympsguðir
Stríðsguðir
Erasure

Erasure er bresk popphljómsveit sem var stofnuð árið 1985.

Núverandi meðlimir 
 Andy Bell (f. 25. apríl 1964) : söngur
 Vince Clarke (f. 3. júlí 1960) : tónlistarmaður, gítar

Útgefið efni

Breiðskífur 
 Wonderland (1986)
 The Circus (1987)
 The Two Ring Circus (1987)
 The Innocents (1988)
 Wild! (1989)
 Chorus (1991)
 Pop! The First 20 Hits (1992)
 I Say I Say I Say (1994)
 Erasure (1995)
 Cowboy (1997)
 Loveboat (2000)
 Other People's Songs (2003)
 Hits! The Very Best Of Erasure (2003)
 Nightbird (2005)
 The Erasure Show (2005)
 Union Street (2006)
 Acoustic Live (2006)
 Light At The End Of The World (2007)
 Live At The Royal Albert Hall (2007)
 Pop! Remixed (2009)
 Total Pop! The First 40 Hits (2009)
 Tomorrow's World (2011)
 Tomorrow's World Tour (Live at the Roundhouse) (2011)
 Snow Globe (2013)
 The Violet Flame (2014)
 Always - The Very Best of Erasure (2015)
 World Be Gone (2017)
 World Beyond (2018)
 World Be Live (2018)
 The Neon (2020)

EP 
 Crackers International (1988)
 Abba-Esque (1992)

DVD 
 Sanctuary - The EIS Christmas Concert 2002 (2003)
 Hits! The Videos (2003)
 The Tank, The Swan And The Balloon (2004)
 Great Hits Live - Live At Great Woods (2005)
 The Erasure Show - Live In Cologne (2005)
 On The Road To Nashville (2007)
 Live At The Royal Albert Hall (2008)

Smáskífur 
 Who Needs Love Like That (1985)
 Heavenly Action (1985)
 Oh L'Amour (1986)
 Sometimes (1986)
 It Doesn't Have To Be (1987)
 Victim Of Love (1987)
 The Circus (1987)
 Ship Of Fools (1988)
 Chains Of Love (1988)
 A Little Respect (1988)
 Stop! (1988)
 Drama! (1989)
 You Surround Me (1989)
 Blue Savannah (1990)
 Star (1990)
 Chorus (1991)
 Love To Hate You (1991)
 Am I Right?Á (1991)
 Breath Of Life (1992)
 Take A Chance On Me (1992)
 Who Needs Love Like That (Hamburg mix) (1992)
 Always (1994)
 Run To The Sun (1994)
 I Love Saturday (1994)
 Stay With Me (1995)
 Fingers & Thumbs (A Cold Summer's Day) (1995)
 Rock Me Gently (1996)
 In My Arms (1997)
 Don't Say Your Love Is Killing Me (1997)
 Rain - plus (1997)
 Freedom (2000)
 Moon & The Sky - plus (2001)
 Solsbury Hill (2003)
 Make Me Smile (Come Up & See Me) (2003)
 Oh L'Amour (remixes 2003) (2003)
 Breathe (2005)
 Don't Say You Love Me (2005)
 Here I Go Impossible Again / All This Time Still Falling Out Of Love (2005)
 Boy (2006)
 I Could Fall In Love With You (2007)
 Sunday Girl (2007)
 Storm Chaser (2007)
 Phantom Bride (2009)
 When I Start To (Break It All Down) (2011)
 Be With You (2011)
 Fill Us With Fire (2012)
 Gaudete (2013)
 Make It Wonderful (2014)
 Elevation (2014)
 Reason (2014)
 Sacred (2015)
 Love You To The Sky (2017)
 World Be Gone (2017)
 Just a Little Love (2017)
 Hey Now (Think I Got a Feeling) (2020)
 Nerves of Steel (2020)
 Fallen Angel (2020)

Tenglar 
 Síða um Erasure

Breskar hljómsveitir
Eyrarbakki

Eyrarbakki er lítið sjávarþorp á suðurströnd Íslands. Það tilheyrir sveitarfélaginu Árborg og íbúafjöldi var þar 540 manns árið 2019. 

Á Eyrarbakka var mikil verslun og sóttu bændur á Suðurlandi til Eyrarbakka á meðan á einokun danska kóngsins stóð. Eyrarbakki varð einn stærsti bær á Íslandi og var á þeim tíma mun stærri en t.d. Reykjavík og leit lengi út fyrir að Eyrarbakki yrði höfuðborgin. Á Eyrarbakka hefur verið mönnuð veðurathugunarstöð síðan 1922. (Veður var þó athugað og skráð mun lengur á Eyrarbakka eða frá árinu 1880, en þá var P. Nielsen faktor með veðurathuganir fyrir dönsku veðurstofuna).

9. janúar 1990 gekk mikill sjór inn á suðurströndina í kjölfar ofsaveðurs sem þá gekk yfir landið og urðu þorpin Eyrarbakki og Stokkseyri verst úti í þessum hamförum veðurofsans þegar ein dýpsta lægð sem mælst hefur á síðustu áratugum rann upp að suðurströndinni. Þjórsárhraunið mikla myndar ströndina við Eyrarbakka og skerin þar úti fyrir og nær mörg hundruð metra út.

Í byrjun síðustu aldar hófst tímabil útgerðar og fiskvinnslu á Eyrarbakka og störfuðu þar þrjú fiskvinnslufyrirtæki fram undir síðustu aldamót. Hafnleysi stóð útgerð þó alltaf fyrir þrifum og með tilkomu brúar yfir Ölfusárósa lagðist útgerð smám saman af.
Eyrarbakki er nú vaxandi ferðamannastaður og gömlu húsin gjarnan nýtt sem sumarbústaðir.

Árið 985 sigldi Bjarni Herjólfsson, frá Eyrum, sem nú heita Eyrarbakki, áleiðis til Grænlands en villtist í þoku og norrænu þar til hann sá land sem við nú köllum Norður-Ameríku. Hann tók ekki land en snéri til Grænlands og seldi Leifi Eiríkssyni skip sitt.

Elsta hús í bænum er Húsið  frá 1765, sem er elsta varðveitta timburhús á Íslandi. 
Barnaskólinn á Eyrarbakka og Stokkseyri var stofnaður 1852 og mun vera sá elsti í landinu. 
Kirkjan á Eyrarbakka var reist 1890. Altaristöflu kirkjunnar málaði Louisa Danadrottning, eiginkona Kristjáns 9. konungs. Louisa var langalangamma og Kristján 9. langalangafi Margrétar 2. Danadrottningar, Elísabetar 2. Bretadrotningar og Haraldar 5. Noregskonungs. Þau voru jafnframt langamma og langafi Filippusar prins og hertoga af Edinborg.

Myndasafn

Þekktir Eyrbekkingar
 Sigurjón Ólafsson myndhöggvari
 Valgeir Guðjónsson Stuðmaður

Heimildir og ítarefni 
 Brim:Stormflóðið 1990 
 Vefsíða:Eyrarbakki.is

Tenglar 
 60 m3 af grjóti á íbúa; frétt í Morgunblaðinu 1971
 Í Eyrarbakkaverzlun fyrir 60-70 árum; grein í Frjáls verslun 1939

Íslensk sjávarþorp
Veðurathugunarstöðvar á Íslandi
Showbiz

Showbiz er fyrsta breiðskífa Muse. Platan var gefin út í Bandaríkjunum þann 28. september 1999 og í Bretlandi 4. október 1999 af Mushroom Records.

Lagalisti 

Breskar breiðskífur
Hljómplötur gefnar út árið 1999
Muse breiðskífur
Origin of Symmetry

Origin of Symmetry er önnur breiðskífa Muse.

Lagalisti 

Breskar breiðskífur
Hljómplötur gefnar út árið 2001
Muse breiðskífur
Hullabaloo Soundtrack

Hullabaloo Soundtrack er safnplata frá ensku hljómsveitinni Muse. Platan inniheldur B-hliðar og tónleikaútgáfur af lögunum sem má finna af tónleikadisk þeirra sem kallast Hullabaloo.

Lagalisti 

Breskar breiðskífur
Hljómplötur gefnar út árið 2002
Muse breiðskífur
Lofthræðsla

Kvikmyndin Lofthræðsla (Vertigo) í leikstjórn Alfred Hitchcock var framleidd í Bandaríkjunum árið 1958.

Aðalhlutverk 
 James Stewart sem John Ferguson rannsóknarlögreglumaður
 Kim Novak sem Madeleine Elster og Judy Barton 
 Barbara Bel Geddes sem Midge Wood 
 Tom Helmore sem Gavin Elster, eiginmaður Madeleine

Söguþráður 
James Stewart leikur rannsóknarlögreglumanninn John Ferguson sem hefur þurft að láta af störfum vegna mikillar lofthræðslu (e. Vertigo}. Gamall vinur hans, Gavin Elster fær honum það verkefni að fylgjast með eiginkonu sinni Madeleine Elster, sem hefur sýnt undarlega hegðun.
Málið flækist svo þegar Ferguson verður ástfanginn af Madeleine.

Gerð myndarinnar 
Myndin sem tekin var upp í San Francisco er af mörgum talin ein af bestu myndum Hitchcocks. Tónlistina í myndinni samdi Bernard Hermann og á hún stóran þátt í að skapa hið dularfulla andrúmsloft sem einkennir myndina.

Tengill 
 Íslenski Alfred Hitchcock vefurinn 
 Vertigo á imdb.com

Kvikmyndir eftir Alfred Hitchcock
Bandarískar kvikmyndir
Absolution

Absolution er þriðja breiðskífa Muse.

Lagalisti

Heimildir 
 

Breskar breiðskífur
Hljómplötur gefnar út árið 2003
Muse breiðskífur
Minna-Hof (Skeiða- og Gnúpverjahreppi)

Minna-Hof er bær í Skeiða- og Gnúpverjahreppi. Jörðin er nokkuð landmikil og liggur meðfram Þjórsá. Nágrannabæir eru Þjórsárholt, Stóra-Hof og hluti sveitarfélagsins í Stóra-Hofi 2. Tún eru nytjuð frá Hæli 2 en einnig eru hross á bænum.

Íslenskir bæir
Skeiða- og Gnúpverjahreppur
Hrútleiðinlegir

{{Breiðskífa|
Nafn=Hrútleiðinlegir|
Gerð=Breiðskífa|
Tónlistarmaður=Hvanndalsbræður|
Forsíða=Hrutleidinlegir.jpg|
Bakgrunnur=orange|
Gefin út=2004|
Tekin upp=2004|
Tónlistarstefna=Popp|
Lengdmín=|
Lengdsek=|
Útgáfufyrirtæki=Hvanndalsbræður|
Upptökustjóri=Kristján Edelstein|
Gagnrýni=|
Síðasta breiðskífa=Út úr kú(2003)|
Þessi breiðskífa=Hrútleiðinlegir(2004)|
Næsta breiðskífa=Ríða feitum hesti(2006)|
}}Hrútleiðinlegir'' er önnur breiðskífa Hvanndalsbræðra.

Lagalisti 
 Intro
 James Bartley
 Ekki rassgat
 Mjallhvít og dvergarnir
 Upp í sveit
 Kisuklessa
 Þá sá hann ljósið
 Ballerína
 Ástarleikir
 Kínalagið
 Gengið daga
 Ljótur og lillablár
 Eskimóar 9
 Elddrottningin
 Palli Færeyingur

Breiðskífur
Hljómplötur gefnar út árið 2004
Út úr kú

Út úr kú er fyrsta breiðskífa Hvanndalsbræðra.

Lagalisti 
 Svarfdælskir bændur
 Siggi var úti
 Álfur út úr hól
 Ríðum heim til hóla
 Hani krummi hundur svín
 Frostaveturinn mikli
 Hafið blá hafið
 10 litlir negrastrákar
 Á sprengisandi
 Viltu með mér vaka
 Maístjarnan

Íslenskar breiðskífur
Hljómplötur gefnar út árið 2003
Sleipnir

Sleipnir var áttfættur hestur Óðins í norrænni goðafræði. Sleipnir fór um á skeiði og er sagður hafa myndað Ásbyrgi, en það er formað eins og hófur.

Orðið Sleipnir telja sumir skylt orðinu sleipur, og ætla að það merki gammvakran hest. Í orðsifjaorðabók Ásgeirs Blöndal Magnússonar segir einmitt að orðið sé skylt orðinu sleipur og að eiginleg merking þess sé: Sá sem rennur hratt áfram. Finnur Jónsson þýðir það: hlauparinn.

Fæðing Sleipnis 
Eitt sinn þegar Þór var vant við látinn kom risi til Ásgarðs og bauðst til þess að endurbyggja borgarmúrinn. Í laun vildi hann fá sólina, tunglið og Freyju. Loki felur honum verkið í fjarvist Þórs. Til verksins notar risinn stóðhestinn Svaðilfara og vinna þeir hratt og örugglega. Æsirnir verða æfareiðir út í Loka fyrir að vilja launa risanum með sól, mána og Freyju, svo Loki býr sig sem gráa hryssu og leiðir stóðhestinn í burtu og fylgjar hesturinn Loka í dulargervinu. Þetta þýðir að Sleipnir er sonur Loka og Svaðilfara. 

Skepnur í norrænni goðafræði
Ölfus

Sjá einnig Sveitarfélagið Ölfus
Ölfus er landssvæði í Sveitafélaginu Ölfus sem afmarkast af Ölfusá í austri og Hellisheiði í vestri. Austast einkennist landið af mýrum og dælum, en í vestri eru fjöll, Núpafjall, Reykjafjall og Hellisheiðin. Í Ölfusi hefur frá fornu fari verið stundaður mikill landbúnaður en þó hefur áhersla á landbúnað minnkað hin síðari ár.  Hefur það færist í vöxt að íbúarnir vinni til dæmis í Reykjavík eða á Selfossi. Sem dæmi má nefna að nú er aðeins eitt myndarlegt kúabú starfrækt í Ölfusi (Hvammur) en þau voru fjölmörg hér á árum áður.  Þéttbýlisstaðirnir Hveragerði, Þorlákshöfn og Árbæjarhverfi teljast til Ölfuss þó Hveragerði sé sér sveitarfélag.  Á árinu 2011 fékk Ölfus úthlutuðu sérstöku póstnúmeri, 816, til aðgreiningar frá öðrum svæðum Suðurlands.

Sveitarfélagið Ölfus
Íslenskar sveitir
Stjörnukisi

Stjörnukisi er hljómsveit sem vann Músíktilraunir árið 1996 sem sex manna sveit, sama ár kemur út 10" vínil platan "Veðurstofan". Nokkrar mannabreytingar áttu sér stað, og stóðu Úlfur Chaka, Bogi Reynisson og Gunnar Óskarsson eftir sem meðlimir sveitarinnar. Þröngskífan (EP) "Geislaveisla" kom út árið 1997, en jafnframt áttu þeir tvö lög á safnplötunni Spírur sem Sproti gaf út. Annað þeirra, Reykeitrun, er ekki að finna á útgefnum skífum sveitarinnar. Árið 1998 kom smáskífan "Flottur Sófi" út (ókeypis) í samvinnu við tónlistartímaritið Undirtóna. Það ár voru þeir einnig með lagið Krómósóm á Sprota-safnplötunni Kvistir. Lítið bar á hljómsveitinni í nokkur ár og á því tímabili fengu þeir trommara til liðs við sig. Árið 2001 kom út fyrsta breiðskífa Stjörnukisa, Góðar stundir.

Meðlimir
 Úlfur Chaka / Söngur
 Bogi Reynisson / Bassi og Forritun
 Gunnar Óskarsson / Gítar og Forritun
 Ari Þorgeir Steinarsson / Trommur.

Fyrrum meðlimir
 Sölvi Blöndal
 Birkir Fjalar Viðarsson

Tenglar 

 Stjörnukisi á Glatkistunni

Íslenskar hljómsveitir
Sigurvegarar Músíktilrauna
Mammút (hljómsveit)

Hljómsveitin Mammút er íslensk hljómsveit sem stofnuð var sem stúlknatríó 2003 undir nafninu ROK. Mammút nafnið var þó tekið upp fljótlega og bættust þá strákarnir í hópinn. Mammút tók þátt í Músíktilraunum 2004 og bar sigur af hólmi. Hljómsveitin gaf út fyrstu plötu sína 2006 sem var samnefnd hljómsveitinni. Hún var tekin upp af Birgi Erni Thoroddsen í Sundlauginni, hljóðveri Sigur Rósar. Hljómsveitin er þekktari fyrir nýjasta verk sitt 'Karkari' sem kom út í águst 2008. Lagið 'Svefnsýkt' fór að hljóma á útvarpsstöðinni X-ið 977 og náði toppsætinu og lögin Geimþrá og Rauðilækur og náðu toppsætinu einnig seinna um árið. Mammút hefur fylgt vel eftir Karkari og spilað víða um landið og einnig leitað utan landsteinana m.a. á tónleikahátíðir í Noregi.

Platan Komdu til mín svarta systir hlaut viðurkenningu sem plata ársins 2013 hjá Rás 2, Fréttablaðinu og Fréttatímanum.

Árið 2017 kom út platan Kinder versions sem er fyrsta breiðskífa Mammúts á ensku. Platan var fjármögnuð með Karolina Fund.

Hljómsveitarmeðlimir 
 Valgeir Skorri Vernharðsson- Trommur 
 Alexandra Baldursdóttir - Gítar 
 Arnar Pétursson- Gítar 
 Katrína Mogensen - Söngur, hljómborð 
 Vilborg Ása Dýradóttir- Bassi

Fyrrum meðlimir
Andri Bjartur Jakobsson - Trommur

Breiðskífur
2006: Mammút
2008: Karkari
2013: Komdu til mín svarta systir
2017: Kinder versions
2020: Ride the Fire

Smáskífur
2008: "Svefnsýkt"
2011: "Bakkus"
2013: "Salt"
2013: "Blóðberg"
2014: "Ströndin"
2017: "Breathe into me"

Íslenskar hljómsveitir
Sigurvegarar Músíktilrauna